Ուկրաինական տափաստանային խայտաբղետ խոզերի ցեղ

Ուկրաինական տափաստանային խայտաբղետ խոզերի ցեղ (), խառը մթերատվության խոզերի ցեղ։ Բուծվել է Ուկրաինայում, ընտրության և սև խայտաբղետ խոզերի «ինքն իր մեջ» բուծման ճանապարհով։ Ցեղի բարելավման համար կիրառվել է ներածական տրամախաչում բերկշիրյան, մանգալիցյան և լանդրաս ցեղերի վարազների հետ։ 

Ցեղը հաստատվել է 1961 թվականին։ Սեռահասուն վարազների կենդանի զանգվածը 240-325 կգ է, մերուններինը՝ 200-260 կգ։ Պտղատվությունը՝ 11-12 խոճկոր (մեկ ծնից)։ Մսային բտման դեպքում 6-7 ամսականում խոճկորները կշռում են մոտ 100 կգ։ 

Խոզերն օգտագործվում են ուկրաինական տափաստանային սպիտակ և խոշոր սպիտակ, ինչպես նաև լանդրաս ցեղերի վարազների հետ արտադրական տրամախաչման համար։

Խոզերի ցեղեր